伊迪·阿明

缩略图
伊迪·阿明·达达（，），1971年—1979年是第3任乌干达总统。

阿明勒乌干达搞统治个辰光，人权侵害、政治迫害、种族迫害、随便杀人、法外处决、裙带关系、政治腐败，外加经济搞得一塌糊涂。国际观察组织搭人权组织估计，勒伊手底下死脱个人数，起码有10万，多个辰光要到50万。

刚上台个辰光，阿明个政策还比较亲西方，以色列也支持伊。后首来伊就慢慢变卦了，倒向利比亚（卡扎菲）、扎伊尔（蒙博托）、苏联搭东德搿一边。1975年阿明当选非洲统一组织主席。1977年到1979年，乌干达亦是联合国人权委员会成员。美国中央情报局支持阿明，畀伊个部队提供炸弹咾啥个军需用品，援助伊勒垃乌干达个军事行动。1977年，英国同乌干达断交，阿明就自家宣布讲伊打败了英国，还勒自家个头衔后头加上了“CBE”，意思就是“大英帝国征服者”。乌干达广播电台后首来还宣布伊个全称是“终身总统兼元帅哈只·伊迪·阿明·达达博士阁下，VC，DSO，MC，CBE”。

乌干达国内老百姓个弗满意，再加浪阿明对坦桑尼亚卡盖拉区个眼热，引发仔1978年个乌坦战争。搿场战争也宣告阿明8年统治个完结，伊自家逃到利比亚，后来又转到沙特阿拉伯，一直到2003年8月16号死脱。

 参考